botanisk hage
Store norske leksikon,Biologi,Vitenskapsgrener i biologien,Botanikk,Begreper i botanikken
En botanisk hage er en hage som er anlagt for å gi tilgang på planter til forskning og undervisning. De fleste botaniske hager ligger i tilknytning til et universitet eller annet større lærested.
En botanisk hage er en levende plantesamling, der plantene kan komme fra en rekke ulike steder i verden. Ofte er plantene plassert i et system, og det er vanlig å ta utgangspunkt i slektskap mellom plantene. Dermed gjenspeiler plasseringen i hagen moderne biologisk systematikk.I tillegg kan det være områder i hagen som er viet til et geografisk område, for eksempel en fjellhage med planter fra ulike fjellstrøk. Det kan også være egne plantesamlinger med nyttevekster eller medisinplanter.Andre eksempler på temasamlinger en dufthage for blinde og svaksynte, planter som ble brukt i vikingtiden, eller planter for bier og humler. En plantesamling med bare busker og trær kalles arboret.Flesteparten av de botaniske hagene inneholder også drivhus, med planter som trives i andre klima. Slike drivhus kan for eksempel inneholde planter fra tropiske strøk.Botaniske hager kan også inneholde damanlegg, både ute og inne, med vannplanter. For eksempel inneholder Kew Gardens i London en rekke arter nøkkeroser i slike dammer. Historikk De eldste botaniske hagene er de italienske, som ble anlagt utelukkende til hjelp ved universitetsundervisningen. Allerede på begynnelsen av 1300-tallet ble den botaniske hagen i Salerno anlagt.Den eldste hage utenfor Italia er den i Leiden i Nederland fra 1577, så fulgte Montpellier i Frankrike og Heidelberg i Tyskland, begge med botanisk hage fra 1593. I Norden er Københavns botaniske hage eldst, anlagt på første halvdel av 1600-tallet. Norske botaniske hager I Norge har vi fem offisielle botaniske hager. Den eldste er ved Universitetet i Oslo og ligger på Tøyen. Den ble stukket ut alt i 1814, men anlagt 1815–1818 av den tysk-danske gartneren Johan Siebke etter en plan utarbeidet i København.I Bergen ble en mindre botanisk hage anlagt ved Bergens museum i 1899 og utvidet etter 1926, den er nå en universitetshage. Den botaniske hagen i Bergen ble flyttet til Milde i 1996, og drives nå som Arboretet og Botanisk hage i nært samarbeid med Stiftelsen Det norske arboret.I Trondheim ble en botanisk hage ved universitetet (nå NTNU) anlagt på Ringve i 1973. Kristiansand fikk sin botaniske hage i 1969, mens den nyeste ligger i Tromsø, anlagt 1994. Berømte botaniske hager De største og mest mønstergyldige botaniske hager i Europa er for tiden Kew Gardens i Kew, nær London, i Edinburgh, Dublin og München. Av tropiske botaniske hager er anleggene i Peradenyia på Sri Lanka og i Bogor på Java særlig berømte.I nyere tid har forstbotaniske hager, arboretum, fått stadig større betydning. Dette er hager med trær og busker. Mønsteranlegg finnes i USA, Danmark og Sverige. Botaniske hager i Norge, samt et utvalg arboreter og temahager Grunnlagt Areal (ha) Spesialitet     Botanisk hage i Bergen1  1899 1,6  Rhododendron, Primula    Arboretet og Botanisk hage på Milde (Bergen) 1971 51 Arboret med trær og busker fra hele verden. Botanisk hage med fjellhage   Botanisk hage i Oslo 1814 14 Systematisk avdeling, arboret, nytteveksthage, fjellhage, utstillingsveksthus   Agder naturmuseum og botaniske hage (Kristiansand) 1969 5,4 Kaktus og andre sukkulenter, middelhavsplanter, bartrær   Stavanger botaniske hage 1977 12,8 Urtehage med medisinplanter, krydderplanter, fjellhage, Sempervivum, Primula, Lewisia    Ringve botaniske hage (Trondheim) 1973 14 Trær og busker fra nordlig tempererte sone, fjellplanter   Botanisk hage i Tromsø 1994 1,8 Trær fra den nordligst tempererte sone   Kongsvoll fjellhage 1924 0,8 Fjellplanter fra Dovre-området   Urtehagen på Domkirkeodden (Hamar) 1975 0,1 Gamle klosterplanter, medisin-, krydder- og fargeplanter   Den gamle urtegaard på Borgarsyssel museum (Sarpsborg) 1930 120 m2  Kopi av klosterhage   Parken, UMB (Ås) 1860 60 Nordskogarboret, pryd- og frukttrær, rosarium   Norsk Skogmuseum (Elverum) 1964 1 Økonomisk viktige tresorter for norsk skogbruk   Rogaland arboret (Espeland) 1972 60 Trær og busker fra den nordlige halvkule   Svinviks arboret (Kvanne i Surnadal) 1943 8  Rhododendron, bartrær    1 Flyttet til Milde i 1982 Et utvalg botaniske hager i utlandet Grunnlagt Areal (ha)     Sverige     Göteborgs botaniska trädgård 1923 175   Lunds botaniska trädgård 1865 8   Bergianska trädgården (Stockholm) 1791 16   Botaniska trädgården vid Uppsala universitet 1655 14   Danmark     Botanisk hage ved Universitetet i København 1872 10   Botanisk hage i Århus 1873 21,5   Finland     Botanisk hage ved Universitetet i Helsinki (Kaisaniemi) 1678 11   Botanisk hage ved Universitetet i Turku 1924 21   Botanisk hage ved Universitetet i Oulu 1983 16   Island     Lystigardur Akureyrar (Akureyri) 1957 3,2   Hortus Botanicus Reykjavicensis (Reykjavik) 1961 2,5   Storbritannia     Cambridge University Botanic Garden 1846 16   Royal Botanic Garden, Edinburgh 1670 28   Glasgow Botanic Gardens 1817 11   Royal Botanic Gardens, Kew (London) 1759 300   Chelsea Physic Garden (London) 1673 1,4   The Royal Horticultural Society's Garden, Wisley 1903 97   Irland     National Botanic Gardens, Glasnevin (Dublin) 1795 20   Nederland     Hortus Botanicus Amsterdam 1638 1,2   Botanisk hage ved Universitetet i Leiden 1590 2,6   Botanisk hage ved Universitetet i Utrecht 1639 27   Belgia     National Botanic Garden of Belgium (Meise, nær Brüssel) 1826 93   Botanisk hage ved Universitetet i Liege 1819 32   Tyskland     Botanischer Garten und Botanisches Museum, Berlin 1679 50   Botanisk hage ved Universitetet i Hamburg 1821 24   Botanisk hage ved Universitetet i Heidelberg 1593 3   Botanischer Garten München-Nymphenburg 1812 22   Botanischer Garten der Technische Universität (Dresden) 1820 3,3   Botanischer Garten der Martin-Luther-Universität (Halle) 1698 4,5   Botanisk hage ved Universitetet i Leipzig 1543 3,1   Frankrike     Jardins des Plantes de l'Université (Montpellier) 1593 5   Jardin des Plantes, Paris 1635 28   Sveits     Botanisk hage ved Universitetet i Basel 1589 1,2   Les Conservatoire et Jardin Botaniques (Genève) 1817 28   Botanisk hage ved Universitetet i Zürich 1836 1,8   Østerrike     Botanisk hage ved Universitetet i Wien 1754 8   Italia     Botanisk hage ved Universitetet i Firenze, “Giardino dei Semplici” 1545    Giardini Botanici dell'Isola Madre (Milano) 1600 5   Botanisk hage ved Universitetet i Padova 1545 2,2   Botanisk hage ved Universitetet i Pavia 1773 3,5   Botanisk hage ved Universitetet i Pisa 1543 3   Botanisk hage ved Universitetet i Roma, “Tor Vergata” 1883 100   Botanisk hage ved Universitetet i Torino 1728 3   Spania     Royal Botanic Garden (Real Jardín Botánico), Madrid 1755 8   Jardín de Aclimatación de la Orotava (Puerto de la Cruz, Tenerife) 1788 6   Viera y Clavijo (Tafira, Gran Canaria) 1952 28   Russland     Arboretum of Komarov Botanical Institute in St. Petersburg 1714 19   Botanisk hage i Moskva 1946 370   India     Indian Botanic Garden, Howrah (Calcutta) 1787 109   Sri Lanka     Royal Botanic Gardens, Peradeniya 1821 59   Malaysia     Penang Botanic Gardens 1884 29   Indonesia     Bogor Botanic Gardens 1817 87   Kina     Beijing Botanical Garden 1955 528   Japan     The Kyoto Botanical Garden 1924 2,5   Shinjuku Gyoen National Garden (Tokyo) 1872 59   Madagaskar     Parc Botanique et Zoologique de Tsimbazaza (Tananarive) 1925    Sør-Afrika     Durban Botanic Garden 1848 20   Kirstenbosch National Botanical Garden (Claremont) 1913 528   Canada     Montreal Botanical Garden 1931 75   Ottawa Botanical Garden 1887 40   USA     Honolulu Botanical Gardens (Hawaii)*  1850 260   Fairchild Tropical Botanic Garden (Miami, Florida) 1938 83   New York Botanical Garden 1891 100   Missouri Botanical Garden (St.Louis) 1859 32   Brasil     Instituto Plantarum (São Paulo) 1938 240   Jardim Botânico do Rio de Janeiro 1808    Uruguay     Jardín Botánico, Montevideo 1902 13   Australia     Botanic Garden of Adelaide 1855 20   Kings Park and Botanic Gardens, Perth 1872 400   Royal Botanic Gardens, Sydney 1816 30   Australian National Botanic Gardens, Canberra 1949 90   New Zealand     The Christchurch Botanic Gardens 1863 30   Welllington Botanical Garden 1886 25    * består av fem botaniske hager på øya Oahu. Årstallet gjelder den eldste, Foster Botanical Garden. De fem dekker til sammen et område på 260 ha. Les mer i Store norske leksikon arboret Eksterne lenker Oslo: Botanisk hage Bergen: Arboretet og Botanisk hage på Milde Trondheim: Ringve botaniske hage Kristiansand: Agder naturmuseum og botaniske hage Tromsø: Botanisk hage i Tromsø Royal Botanic Gardens, Kew, Storbritannia (eng.) Royal Botanic Garden Edinburgh (eng.) Botanisk hage i München (ty.) Botanic Gardens Conservation International (BGCI), portal for informasjon om verdens botaniske hager (eng.)